stanford-oval/wikipedia huggingface dataset:
1831 בארצות הברית
נולדו

פרק זה לוקה בחסר. אנא תרמו לוויקיפדיה ו.
8 ביולי – ג'ון פמברטון, ממציא משקה הקוקה-קולה (נפטר ב-1888)
23 באוקטובר – בזיל לנו גילדרסליב, פילולוג ואיש לימודים קלאסיים אמריקאי (נפטר ב-1924)
19 בנובמבר – ג'יימס גרפילד, נשיא ארצות הברית (נרצח ב-1881)
נפטרו

פרק זה לוקה בחסר. אנא תרמו לוויקיפדיה ו.
4 ביולי – ג'יימס מונרו, הנשיא החמישי של ארצות הברית (נולד ב-1758)
21 באוגוסט: מרד העבדים של נט טרנר
ג'יימס מונרו
תעשייה אווירית

ערך זה עוסק במושג כללי. אם התכוונתם להתעשייה האווירית לישראל, ראו .
ייצור לוויין
תעשייה אווירית או תעשיית תעופה וחלל (באנגלית: Aerospace industry) היא ענף תעשייה עתירת ידע וטכנולוגיה לייצור מטוסים, חלליות, לוויינים מלאכותיים, טילים, רקטות, מנועים למטוסים, רכיבי מערכות הינע, ניהוג ובקרה וחלקיהם.
פעמים רבות התעשייה האווירית היא עוגן תעסוקתי מרכזי באזור, כיוון שהיא מעסיקה אלפי עובדים ובשל היקפי ההשקעות והתשומות הנדרשות, רבות מחברות התעשייה הן חברות ממשלתיות. הלקוחות הגדולים של התעשייה האווירית הן ממשלות (צבאות), סוכנויות חלל וחברות תעופה.
בשל תנאי ההפעלה של הציוד האווירי, שאינם מותירים כל מקום לטעות (באשר כל תקלה טכנית היא בעלת פוטנציאל קטלני), התעשייה האווירית מובילה בתחומי תהליכי ניהול הייצור, בקרת האיכות, תכנון וביצוע הניסויים.
האירועים המרכזיים של התעשייה, המשמשים להצגת חידושים ולסגירה עסקאות הם הסלון האווירי בפארנבורו, הנערך ליד לונדון כל שנה זוגית והסלון האווירי לה בורז'ה, הנערך ליד פריז כל שנה אי-זוגית.
חברות תעשייה אווירית מרכזיות בעולם > אמריקה > ארצות הברית

בואינג
לוקהיד מרטין
ג'נרל דיינמיקס
נורת'רופ גראמן
ריית'יאון
יוז איירקראפט
יונייטד טכנולוג'יס:
סיקורסקי
פראט אנד ויטני
בל הליקופטר
חברות תעשייה אווירית מרכזיות בעולם > אמריקה > קנדה

בומברדיה
חברות תעשייה אווירית מרכזיות בעולם > אמריקה > ברזיל

אמבראר
חברות תעשייה אווירית מרכזיות בעולם > אירופה

אירבוס (צרפת וגרמניה)
EADS
קבוצת תאלס
BAE Systems (איחוד של בריטיש אירוספייס הבריטית עם מרקוני אלקטרוניקס סיסטמס)
דאסו תעופה
רולס-רויס מנועים
חברות תעשייה אווירית מרכזיות בעולם > רוסיה

| --- | --- |
 :  ראו גם – תעשיית תעופה ברוסיה
תאגיד המטוסים המאוחד (Объединённая Авиастроительная Корпорация):
מיקויאן-מיג
סוחוי
איליושין
טופולב
יקובלב
מסוקי רוסיה
מיל
קאזאן מסוקים
חברות תעשייה אווירית מרכזיות בעולם > אסיה

תעשייה ביטחונית בישראל
התעשייה האווירית לישראל
רפאל - מערכות לחימה מתקדמות
ארגון התעשיות האוויריות של איראן - איראן
התעשייה האווירית ההודית (HAL, Hindustan Aeronautics Limited) - הודו (בנגלור)
קבוצת התעשייה האווירית צ'נגדו - סין
מיצובישי - יפן
1830 בארצות הברית

| 0 | 1 | 2 | 3 |
| --- | --- | --- | --- |
| «««  1829   1828  1827 |  דגל ארצות הברית | 1830  בארצות הברית |  »»»  1831   1832   1833 |
כל ערכי השנים בארצות הברית • אירועים בולטים בעולם ב-1830 פורטל ארצות הברית • לוח שנה של שנת 1830
1830 בארצות הברית הייתה השנה בה חגגה ארצות הברית 54 שנה מיום היווסדה.
הנהגה

הנשיא: אנדרו ג'קסון (המפלגה הדמוקרטית)
סגן הנשיא: ג'ון קלהון (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
26 במרץ – ספר מורמון  הוצא לאור לראשונה בניו יורק.
6 באפריל – ג'וזף סמית מייסד את הדת המורמונית
28 במאי – חוק עקירת האינדיאנים (Indian Removal Act) עובר בקונגרס האמריקאי ובעקבותיו מתחיל גירוש אינדיאנים מאדמותיהם.
1 ביוני – מפקד האוכלוסין האמריקאי לשנת 1830 קובע כי אוכלוסיית תושבי ארצות הברית מונה כ-12,866,020 בני אדם, ושמתוכם 2,009,043 היו עבדים.
נולדו

פרק זה לוקה בחסר. אנא תרמו לוויקיפדיה ו.
31 בינואר – ג'יימס בליין, מדינאי אמריקני ומועמד לנשיאות ארצות הברית (נפטר ב-1893)
5 באוקטובר – צ'סטר אלן ארתור, הנשיא ה-21 של ארצות הברית (נפטר ב-1886)
10 בדצמבר – אמילי דיקנסון, משוררת אמריקאית (נפטרה ב-1886)
נפטרו

פרק זה לוקה בחסר. אנא תרמו לוויקיפדיה ו.
כריכת ספר מורמון מההוצאה המקורית של שנת 1830
תקן דיווח כספי בין-לאומי

תקן לדיווח כספי בין-לאומי (באנגלית: International Financial Reporting Standard, בקיצור: IFRS) הוא אסופה של תקנים חשבונאיים שנוצרו על ידי המוסד הבין-לאומי לתקינה בחשבונאות. מדינות רבות בעולם בחרו לאמץ את התקינה הזו כתקן מחייב במגזרים עסקיים שונים.
בישראל, החליט המוסד הישראלי לתקינה בחשבונאות בישיבת מועצת המוסד שנערכה ב-31 במאי 2005 לאמץ את התקינה הבין-לאומית וקבע חובת דיווח החלה על כלל החברות ציבוריות החל מהדוחות הכספיים של הרבעון הראשון של שנת 2008, כאשר ניתנה אפשרות ליישום מוקדם כבר בדוחות כספיים החל מ-31 ביולי 2006. במהלך השנים, הובאה בקרב מלומדים ביקורת על אופן אימוץ התקינה, וכן הוצעו דרכים לשנות את האופן בו מיושמת התקינה הבין-לאומית בישראל.
התפתחות התקינה הבין-לאומית לדיווח חשבונאי

בעבר, התקינה החשבונאית הבין-לאומית נערכה ופורסמה על ידי הוועדה הבין-לאומית לתקינה (IASC – International Accounting Standard Committee), התקנים שפורסמו על ידי הוועדה נקראים תקן חשבונאות בין-לאומי (international accounting standard, בקיצור: IAS). בשנת 2001, הוקם המוסד הבין-לאומי לתקינה בחשבונאות (IASB – International Accounting Standard Board) והחליף את IASC בפרסום תקנים בין-לאומיים בחשבונאות, תקנים אלה נקראים תקני IFRS. הוחלט כי IASB יאמץ את כל תקני ה-IAS וה-SIC שפורסמו טרם הקמתו. מאז פרשנויות לתקינה הבין-לאומית מובאות על ידי הוועדה הבין-לאומית לפרשנות דיווח כספי בין-לאומי (IFRIC – International Financial Reporting Interpretations Committee).
בשנת 2003 פורסמו גרסה ראשונה של תקן דיווח כספי בינלאומי 1 ותקן חשבונאות בין-לאומי 2 – מלאי.
עקרונות התקינה הבין-לאומית לדיווח חשבונאי

התקינה הבין-לאומית מבוססת על מערכת של עקרונות אשר מטרתם לקבוע כללים ומסגרת מושגית וכן להכתיב דרישות ספציפיות.
המסגרת המושגית דנה בהגדרות ובקריטריונים למדידה של נכסים, התחייבויות, הכנסות והוצאות לשם הכנה והצגה של דוחות כספיים. המידע המוצג בדוחות הכספיים אמור להיות מובן, מהימן, רלוונטי ובר השוואה.
יתרונות התקינה הבין-לאומית לדיווח חשבונאי וחסרונותיה

הדוחות הכספיים אמורים לשקף באופן מהימן את מצבה הכספי של הישות המדווחת למועד הדיווח. התקינה החשבונאית הבין-לאומית נותנת משקל משמעותי לדרך בה ההנהלה רואה את התוצאות הכספיות, מה שפוגע בהשוואתיות של הדו"חות הכספיים של פירמות שונות אפילו אם הן פועלות בתוך אותו מגזר עסקי. דוחות כספיים מוצגים בהתאם לדרישות של תקן חשבונאות בין-לאומי 1 – הצגת דוחות כספיים.
אחידות בין-לאומית בדוחות הכספיים, אימוץ מערכת כללים אחידה אמורה להקל על יכולת ההשוואה בין ביצועי חברות בארצות השונות. בעניין זה הוקם פרויקט להאחדת כללי החשבונאות הבין-לאומיים והאמריקניים עלי ידי IASB והגוף המקביל האמריקני Financial Accounting Standards Board – FASB, אך אף על פי שהוחלט לקדם את ההאחדה עד לשנת 2014, נכון לשנת 2016 לא אוחדו התקנים.
יישום נרחב של מדידת נכסים והתחייבויות בשיטת השווי ההוגן (Fair Value) נחשב לנדבך חשוב של התקינה הבין-לאומית. (על אף שהוא מיושם בהרחבה גם ב-US GAAP) ומטרתו היא להציג ככל שניתן את ערכה האמיתי של הישות, נכסיה והתחייבויותיה. מבקרי שיטת השווי ההוגן טוענים שהיא גרמה לתנועות חריפות בדיווחים ופגיעה באמינות הדיווח בשל הערכות שווי משתנות, וקשות לאימות חיצוני.
דוחות כספיים לפי התקינה הבין-לאומית לדיווח חשבונאי

דוח על המצב הכספי
דוח על הרווח הכולל
דוח על השינויים בהון העצמי
דוח על תזרימי המזומנים
ביאורים לדוחות הכספיים
ראו גם

תקן חשבונאות
המוסד הבין-לאומי לתקינה בחשבונאות
הערות שוליים

↑  ישראל קליין, עד כמה נורמטיבי מעמדם הנורמטיבי? על כללי חשבונאות מקובלים והמשפט הישראלי, משפטים מח/2, 2018
| ניירות ערך והשקעות בשוק ההון |
| --- | --- | --- |
| ניירות ערך הוניים | הון מניות • מניה • מניה רגילה • כתב אופציה • כתב זכויות • מניות הטבה • כתב זכויות • מניית בכורה • מניית שליטה • מניות באוצר • יחידת השתתפות • בעל מניות |  |
| ניירות ערך התחייבותיים | איגרת חוב (איגרת חוב קונצרנית • איגרת חוב ממשלתית • איגרת חוב מוניציפלית) • אג"ח אופציה |  |
| ניירות ערך אחרים | קרן נאמנות • קרן מחקה • תעודת סל • תעודת סל בחסר • קרן סל • נייר ערך המיר • המירות • אג"ח להמרה |  |
| קבוצות ניירות ערך | שטר הון • מניית בכורה |  |
| השקעות שאינן נייר ערך | מוצר מובנה • פיקדון • חיסכון • חשבון בנק • קרן הון סיכון • קרן גידור • קרן השקעות פרטיות • מימון המונים • הלוואת בעלים • קרן נדל"ן |  |
| חסכונות פנסיוניים | קופת גמל (קרן פנסיה • קרן השתלמות) • קופת גמל להשקעה • ביטוח מנהלים • קופת גמל בניהול אישי |  |
| נגזרים | אופציה • חוזה עתידי • אופציה אקזוטית (אופציה בינארית • אופציה אסייתית) • CDO • CDS • עסקת החלף |  |
| סחורות נפוצות | סחורה • זהב • כסף (יסוד) • נפט |  |
| מטבעות דיגיטליים | הצעת מטבע ראשונית • מטבע מבוזר • ביטקוין |  |
| ניתוח ניירות ערך | ניתוח טכני • מודל בלאק ושולס • בטא (מדד) • ארביטראז' • רווח למניה |  |
| בורסות מרכזיות | הבורסה לניירות ערך בתל אביב • נאסד"ק • הבורסה לניירות ערך בניו יורק • הבורסה לניירות ערך בלונדון • Euronext |  |
| מדדים מרכזיים | מדד תל אביב 35 • דאו ג'ונס • S&P 500 • FTSE • מדד נאסד"ק 100 |  |
| תאגידים | מיזוגים ורכישות • הערכת שווי • בדיקת נאותות • הצעת רכש • השתלטות עוינת • רכישה ממונפת • מנוף פיננסי • דיבידנד • מיזוג חברות • פירוק חברות • דיני תאגידים • שליטה |  |
| דוחות כספיים | יחסים פיננסיים • דו"ח כספי • רואה חשבון • תקן דיווח כספי בין-לאומי • תשקיף • הערת עסק חי |  |
| רגולציה וגופים רגולטוריים | רשות ניירות ערך • רשות שוק ההון, ביטוח וחיסכון • הפיקוח על הבנקים • חוק ניירות ערך • הוועדה לניירות ערך ולבורסות (ארצות הברית) • מועצה לפיקוח על הביקורת בחברות ציבוריות • פדרל ריזרב • חוק גלאס-סטיגל • רפורמת בכר • חוק החברות |  |
| היסטוריה | השפל הגדול • משבר הסאבפריים • משבר מניות הבנקים |  |
| תחומים אקדמיים קשורים | מימון • חשבונאות • כלכלה • מנהל עסקים |  |
| דירוג אשראי | דירוג אשראי • דירוג אג"ח • מודי'ס • סוכנות הדירוג פיץ' • סטנדרד אנד פורס |  |
| ערכים נוספים | הנפקה • ערך ריאלי וערך נקוב • הנפקה ראשונה לציבור • השוק הראשוני • השוק המשני • בנק השקעות • חיתום • רכישה עצמית • בורסה לניירות ערך • נייר ערך • ברוקר • דילר • חוזה הפרשים • מסלקת הבורסה • נייר ערך מגובה משכנתה • איגוח • עושה שוק • מעבר לדלפק • ספר הפקודות • מכירה בחסר • שורט סקוויז • קסטודיאן • שוק המעו"ף • בקדייטינג • מידע פנים • Dark Pool • הרצת מניות • ויסות שערי ניירות ערך • סיכון אשראי • נזילות פיננסית • EBITDA • אמות מידה פיננסיות • פירמידת שליטה • עקום התשואה • אזהרת רווח |  |
| --- | --- |
בקרת זהויות :  GND: 4699643-6  NDL: 01139204
תנועת בתי ההתיישבות

תנועת בתי ההתיישבות (אנגלית: Settlement House Movement) הייתה תנועת רפורמיזם חברתי שהחלה בשנות ה-80 של המאה ה-19 והגיעה לשיאה בשנות ה-20 של המאה ה-20 בבריטניה ובארצות הברית. מטרתה הייתה לסייע לעניים בחברה לשפר את מצבם הכלכלי והחברתי ש נבע מתהליך העיור.  בהנהגת תנועת בתי ההתיישבות עמדו גברים ונשים צעירים בני המעמד הבינוני-גבוה, שהאמינו שהעיור הביא עמו רעות חולות ופגע במעמד הפועלים. אזורי המצוקה הרבים שנוצרו בערים הגדולות ואוכלסו בפועלים, היו בעיניהם ההוכחה לכך. כדי ללמוד ולהכיר מקרוב את הבעיות החברתיות באזורים אלו וכדי להפוך לכוח המוביל לפתרונן, עברו חברי התנועה להתגורר בשכונות עצמן. הם האמינו שעליהם להוביל שינוי מהותי בחברה האמריקאית, ושלשם כך עליהם להתחיל מלמטה, מתוך שיקום השכונות וסיוע לתושביהן, בהכרות אישית עם הרכב האוכלוסייה, צרכיה הייחודיים ובהתאמת השינוי לתנאים בשטח.
את הבתים ששכרו וקנו כינו 'בתי התיישבות' כדי להצביע על העובדה כי ראשי הבתים בחרו לעבור ולהתיישב בקרב המהגרים על מנת ללמוד את צורכיהם בצורה יסודית וללא משוא פנים, כדי להעניק להם את הסיוע הטוב והמותאם ביותר. בתי ההתיישבות הציעו שירותים שונים לקהילה בשכונות, כגון מעונות יום, שיעורי אנגלית ושירותי בריאות כדי לשפר את חייהם הפיזיים הרוחניים של העניים באזורים בהם פעלו ולסייע להם בדרך זו להשתלב בחברה ולהפוך לאזרחים יעילים ומועילים.
הממלכה המאוחדת

התנועה החלה לפעול ב-1884 עם הקמת טוינבי הול, באיסט אנד של לונדון. הרעיון היה שאנשים מבוססים יעברו לגור בשכונה הענייה ויתנדבו בה. הבתים הראשונים הציעו על פי רוב מזון, מחסה והשכלה בסיסית וגבוהה אשר ניתנו על ידי מתנדבים ובאמצעות תרומות של עשירים. בין היתר התנדבו במסגרות אלו סטודנטים שהתיישבו בשכונות העוני על מנת לחיות ולעבוד לצד המקומיים. מוסדות אלו זכו לעיתים קרובות לשבחים מצד נציגים דתיים שעסקו בפילנתרופיה ולביקורת מצד גורמים רדיקליים וסוציאליסטיים.
דוגמאות מוקדמות נוספות לבתי התיישבות כוללות בראונינג הול (אנ'), שהוקם בשכונת וולוורת' בלונדון בשנת 1895 על ידי פרנסיס הרברט סטד, ובית מנספילד, גם היא במזרח לונדון. בית אוקספורד (אנ') בבת'נל גרין שנתמך על ידי אנגליקנים מהכנסייה הגבוהה הקשורים לאוניברסיטת אוקספורד. באדינבורו, הניו קולג' סטלמנט (אנ') נוסד ב-1893, ואחריו התיישבות אוניברסיטת אדינבורו (אנ') ב-1905.ההתיישבות של אוניברסיטת בריסטול נוסדה על ידי מריאן פיז והילדה קשמור ב-1911.
המוסדות עסקו יותר בגורמים החברתיים לעוני, בייחוד אלו שהתפתחו עם תהליכי התיעוש, ולא בגורמים אישיים לעוני. התנועה האמינה ששינוי חברתי יצמח מדחיפה של ארגוני צדקה פרטיים. התנועה הולידה יוזמות רבות של מדיניות חברתית ודרכי עבודה חדשניות לשיפור התנאים של האוכלוסיות החלשות בחברה כגון שירות עורכי דין מתנדבים ופיתוח מקצועות העבודה הסוציאלית והריפוי בעיסוק.
עם פתיחת ההשכלה הגבוהה לנשים, הגיעו לתנועת ההתיישבות גם צעירות. התיישבות אוניברסיטת הנשים (כיום התיישבות בלקפריארס) (אנ') נוסדה בשנת 1887 על ידי נשים ממכללות גירטון וניוהאם באוניברסיטת קיימברידג', מכללות ליידי מרגרט וסומרוויל באוניברסיטת אוקספורד ובאוניברסיטאות בדפורד ורויאל הולווי.
ארצות הברית

ג'יין אדמס הייתה אחת מאלו שייבאו את תנועת ההתיישבות מבריטניה לארצות הברית. דמויות בולטות נוספות בתנועה האמריקנית היו מרי רוזר סמית', מרי קייזר, אליס המילטון, ג'וליה לת'רופ, פלורנס קלי ואלה מיי דאנינג סמית' ועוד.
תנועת ההתיישבות הפכה לפופולרית בשל המצב הסוציו-אקונומי בארצות הברית בין השנים 1890–1910, כאשר למעלה מ-12 מיליון אירופאים היגרו למדינה. הם הגיעו מאירלנד, רוסיה, איטליה ובעיקר ממזרח אירופה וסיפקו כוח עבודה זול במפעלים, שנדרשה לאור תהליכי התיעוש המהירים לאחר מלחמת האזרחים. מהגרים רבים חיו בשיכונים צפופים ומוכי מחלות, עבדו שעות ארוכות וחיו בעוני. ילדים עבדו לעיתים קרובות כדי לעזור בפרנסת המשפחה.
תנועת ההתיישבות האמריקנית צמחה מתוך הפילוסופיה האופנתית דאז של "פילנתרופיה מדעית", מודל של רפורמה חברתית שציינה את העברת ערכים, התנהגות ומוסר הראויים (כלומר על פי רוב לבנים אנגלו-סקסים פרוטסטנטים) למעמד הפועלים באמצעות צדקה אך גם תוכניות דידקטיות שנועדו להיות 'תרופה למעגל העוני'. עובדי התיישבויות רבים הצטרפו לתנועה מתוך אמונה חזקה שתוכניות רווחה חברתיות הן הדבר היחיד שיכול למנוע את ההתפתחות המזיקה בארצות הברית של מערכת מעמדות חברתית מושרשת בסגנון אירופאי.
בית ההתיישבות המפורסם ביותר בארצות הברית הוא בית האל (אנ') בשיקגו, שהוקם על ידי אדמס ואלן גייטס סטאר ב-1889 לאחר שאדמס ביקר בהיכל טוינבי כשנתיים קודם לכן. בית האל, בניגוד למסגרות צדקה ורווחה נפוצים שקדמו לו, לא היה ארגון דתי. במקום אתיקה נוצרית, אדמס בחרה לבסס את הבית על אידיאלים דמוקרטיים. היא התמקדה ביצירת מתקני חינוך ופנאי לנשים ולילדים מהגרים מאירופה.
קתרין קומן, וידה סקאדר וקתרין לי בייטס היו בין קבוצת נשים שהקימה את בית דניסון (אנ') בבוסטון בשנת 1892. יוניון סטלמנט (אנ') נוסדה בניו יורק ב-1894. הוקמו בתי התיישבות נוספים במנהטן: בית שכונת לנוקס היל (אנ') במזרח מנהטן ב-1894, בית ההתיישבות פרנדלי אין ב-1894, בית התיישבות הנרי סטריט (אנ') במנהטן ב-1893, בית הירם (אנ') בקליבלנד ב-1896, בית הוצ'ן (אנ') באל פאסו, טקסס, ב-1912 ובית ההתיישבות של האוניברסיטה (אנ') במנהטן ב-1886. בעיר ניו יורק הוקמה פדרציה בשם United Neighborhood Houses of New York שהקיפה 38 בתי התיישבות. בתי התיישבות אלה ואחרים היוו השראה להקמת בתי ספר של תנועת ההתיישבות במטרה לשרת קהילות כפריות מבודדות באפלצ'יה, כמו בית הספר להתיישבות הינדמן ב-1902 ובית הספר להתיישבות פיין מאונטן ב-1913 בקנטקי.
ב-1897 דווחו 74 בתי התיישבות; ב-1900 דווחו 103; ב-1905 דווחו 204, ועד 1911 נרשמו 413 בתי התיישבות ב-32 מדינות. בשנות ה-20 של המאה ה-20 הגיע לשיא מספר בתי ההתיישבות בארצות הברית לכמעט 500. את גישת בתי ההתיישבות אמצו גם 'בתי האירוח' של תנועת הפועל הקתולי שהקימה דורותי דיי בשנות ה-30, שעל אף שהיו דתיים עסקו במתן סיוע לעניים ללא יומרה או כוונה להשפעה דתית עליהם. עד 1993 מספר הבתים המשוער ירד ל-300 ב-80 ערים.
אוסטרליה

פעילות ההתיישבות הראשונה באוסטרליה החלה על ידי חברת הנשים של אוניברסיטת סידני. האגודה הוקמה על ידי הלן פיליפס כשהייתה המדריכה הראשונה של סטודנטיות באוניברסיטת סידני בשנים 1891–1892. לפני שנכנסה לתפקיד זה, פיליפס ביקרה באוניברסיטאות קיימברידג' ואוקספורד באנגליה כדי לגלות כיצד הן תומכות בסטודנטיות. היא גם ביקרה את אחיה הצעיר, ויליאם אינצ'בולד פיליפס, כומר בכנסיית סנט ג'ון קולג' (ליידי מרגרט צ'רץ'), שם למדה יותר על הפעילות המשימתית של הסטודנטים בעבודת צדקה וחינוך בקרב העניים באזור במסורת תנועת ההתיישבות. היא לקחה את המודל חזרה לאוסטרליה והקימה אגודת נשים שהתמקדה בביקור חולים בבתי חולים והקמת בתי ספר ערב למבוגרים, בייחוד בית ספר לילה לצעירות עובדות במילרס פוינט, צפון סידני. לאחר שפיליפס עזבה את האוניברסיטה לטובת עבודה מיסיונרית וחינוך בציילון (כיום סרי לנקה) המנהלת המייסדת של המכללה החדשה לנשים, לואיזה מקדונלד פיתחה את עבודת ההתיישבות עוד יותר באמצעות אגודת הנשים. במהלך השנים זכתה פעילות ההתיישבות לתמיכתם של שותפים אחרים וסיפקה שירותים למשפחות אבוריג'ינים ומהגרים, וכיום ידוע בתור מרכז ההתיישבות השכונתי בדארלינגטון, סידני ניו סאות' ויילס.
רוסיה

התנועה התפשטה גם לרוסיה האימפריאלית המאוחרת, כאשר סטניסלב שצקי ואלכסנדר זלנקו הקימו רשת של מוסדות חינוך וחברתיים בצפון מוסקבה ב-1905, וקראו לה "התיישבות" ("Сетлемент" - סטלמנט, המילה האנגלית שתורגמה לרוסית). רשת מוסדות זו נסגרה על ידי הממשלה ב-1908, עקב פעילות סוציאליסטית לכאורה.
פעילות כיום

חלק מבתי ההתיישבות פועלים גם היום כארגונים קהילתיים המספקים מגוון שירותים הכוללים חינוך לגיל הרך, הדרכת נוער ותוכניות לצמצום פשיעה, תוכניות בוגרים ותוכניות מיוחדות לצעירים שיצאו ממערכת האומנה. כיום מוסדות אלו מאוישים בעובדים מקצועיים וסטודנטים, ואינם דורשים עוד שהעובדים יחיו לצד אלו שהם מספקים להם שירותים.
הערות שוליים

↑  Rebecca Lissak, , Myth and Reality: The Pattren and Relationship between Hull House Circle and the "New Immigrat" on Chicago's West Side 1890-1919, Journal of American Ethnic History, 2(2), עמ' 21-50
↑  יהודית אבניר, ג'וני גל, רעיון בתי ההתיישבות (settlement houses) וראשית העבודה הסוציאלית בפלשתינה- ארץ ישראל, לא צדקה אלא צדק: פרקים בהתפתחות העבודה הסוציאלית, 2019
↑  Rebecca Shpak Lissak, Myth and Reality: The Pattren and Relationship between Hull House Circle and the "New Immigrant" on Chicago's West Side 1890-1919, . Journal of American Ethnic History, 1983, עמ' 21-50
המבנה המרכזי של היכל טוינבי מ-1884
חזית בית האל בשיקגו
פעילות חינוכית עמלנית בבית דניסון
ספריה ציבורית בהנרי סטריט סטלמנט בניו-יורק
תמרוני לאופולד

תמרוני לאופולד (מכונה גם נקיטות לאופולד) הם שיטות מקובלות ונפוצות  ביילוד, שמסייעות לאמוד את מיקומו ואת תנוחתו של העובר בתוך רחם האם. התמרונים מאפשרים גם להעריך את משקל העובר. תמרוני לאופולד הם מדויקים יותר כאשר האישה בהריון מתקדם  . התמרונים נקראו על שם הגניקולוג הגרמני כריסטיאן גרהארד לאופולד.
תמרוני לאופולד
ביצוע התמרונים

תמרוני לאופולד מורכבים מארבע פעולות, שכל אחת תורמת לקביעת מיקום העובר. פעולות אלו חשובות ביילוד, מכיוון שבאמצעות המידע שהן מספקות אודות מיקום ומנח העובר, בנוסף להערכות נוספות של המיילד, הן יכולות להצביע האם בלידה יהיו מעורבים סיבוכים או האם יידרש ניתוח קיסרי.
יכולת וניסיון הבודק בביצוע התמרונים הם גורם עיקרי בווידוא מיקום נכון לעובר. לחלופין, ניתן להבין את מיקום העובר על ידי אולטרסאונד המבוצע על ידי רופא או טכנאי אולטרסאונד. קלינאי מנוסה לרוב יוכל להעריך את משקל העובר ברמת דיוק דומה לזו שתהיה אפשרית דרך דימות באולטרסאונד . שימוש בתמרוני לאופולד לקביעת מיקום העובר הוא מוגבל במקרים של לידה חטופה, מכיוון שהוא דורש קלינאי המנוסה בתמרונים. השימוש בתמרון יהיה מורכב גם במהלך התכווצות רחמית (אנ') .
תמרוני לאופולד הם קשים יותר לביצוע בנשים הסובלות מהשמנת יתר ובנשים עם ריבוי מי שפיר. למרות זאת, הערכת משקל היילוד דרך תמרוני לאופולד בנשים הסובלות מהשמנת יתר היא מהימנה באותה המידה . על הגורם המטפל לדאוג שלאישה היולדת נוח ושהיא רגועה, אחרת המישוש עלול לגרום לחוסר נוחות אצלה. על מנת לדאוג לכך, יש לוודא שהאישה רוקנה את שלפוחית השתן שלה לפני ביצוע התמרונים. אם היא לא רוקנה את מימיה ולא מוסגלת לכך בעצמה, ייתכן שתידרש הכנסת צנתר.
על האישה היולדת לשכב על גבה כשכתפיה ורגליה מוגבהות מעט, ועליה לחשוף את בטנה. ועל מנת למנוע חוסר נוחות, מומלץ שהמיילד יחמם את ידיו טרם המישוש.
תמרוני לאופולד מיועדות לביצוע על ידי אנשי מקצוע, לאחר שקיבלו את ההכשרה המתאימה לביצועם. כאשר מבצעים את התמרונים בבית לצורכי הסברה, על מבצע הפעולות להשתדל להפריע לעובר מעט ככל הניתן. חשוב לציין שהממצאים אינם אבחנתיים באופן מלא ולכן יכול להיות צורך באולטרה-סאונד בשביל להחליט באופן סופי מהו מיקום העובר.
ביצוע התמרונים > התמרון הראשון: אחיזה עמוקה

כשפני המיילד מול האישה היולדת, הוא ממשש את בטנה העליונה עם שתי ידיו. הרופא המיילד יוכל לעיתים קרובות לאמוד את גודל, צורה, וגמישות המבנה העוברי שהוא מרגיש. ראש העובר עגול, מוצק וזז בחופשיות יחסית לגוף. ישבן העובר הוא רך וסימטרי. כתפיו וגפיו של העובר הם קשים וקטנים, אך בניגוד לראש, הם זזים יחד עם תנועת הגוף.
ביצוע התמרונים > התמרון השני: אחיזה טבורית

לאחר מישוש הבטן העליונה וזיהוי צורת העובר, על מבצע התמרונים לזהות את מיקום גב העובר. בעוד שהוא פונה אל האישה, הוא ממשש את בטנה עם כף היד תוך שילוב של לחץ עדין ועמוק. ראשית, יד ימין נשארת במקומה בצד אחד של הבטן בעוד יד שמאל ממששת את צד ימין של רחם האישה. לאחר מכן, שלב זה מבוצע שוב עם היד והצד השני. גב העובר יורגש כחלק וקשיח בעוד שהגפיים יורגשו כמו בליטות ואי סדירויות קטנות. גב העובר ירגיש מחובר לצורה שהורגשה בבטן העליונה ולצורה שהורגשה בבטן התחתונה.
ביצוע התמרונים > התמרון השלישי: אחיזת אגן שניונית

נקרא גם "אחיזת פאוליק". בתמרון השלישי על הרופא לזהות איזה חלק עוברי נמצא מעל מפרץ האגן של היולדת או בבטן התחתונה שלה. המיילד אוחז בבטן התחתונה, מעל התחק (אנ'), עם האגודל ואצבעות יד ימין. תמרון זה צריך לתת את האינפורמציה המשלימה לתמרון הראשון ולאשר אותו. החלק המורגש הוא החלק שיצא, ככל הנראה, ראשון בלידה וגינלית.
אחיזת פאוליק לא נוחה ליולדת ומשום כך נחשבת כלא מומלצת. עם זאת, יש מיילדים שעדיין שמשתמשים בה.
ביצוע התמרונים > התמרון הרביעי: אחיזת אגן ראשונית

המיילד עומד מול רגלי האישה, בניסיון לזהות את מצח העובר. המיילד משתמש באצבעות של שתי ידיו כדי לממש בעדינות את צידי הרחם לכיוון האגן. הצד בו יש את ההתנגדות הרבה ביותר הוא הצד שבו ימצא מצח העובר. אם ראש העובר מכופף היטב, הוא אמור להיות בצד המנוגד לגב העובר. אם ראש העובר אינו מכופף, נחוש את עצם העורף בצד של גב העובר.
ראו גם

גינקולוגיה
מיילדות
בדיקות סקר בהריון
לידת עכוז
ניתוח קיסרי
לקריאה נוספת

Nahum, G. G. (2002). Predicting fetal weight. Are Leopold's maneuvers still worth teaching to medical students and house staff?. The Journal of reproductive medicine, 47(4), 271-278. (באנגלית)
Lydon‐Rochelle, M., Albers, L., Gotwocia, J., Craig, E., & Qualls, C. (1993). Accuracy of Leopold maneuvers in screening for malpresentation: a prospective study. Birth, 20(3), 132-135. (באנגלית)
McFarlin, B. L., Engstrom, J. L., Sampson, M. B., & Cattledge, F. (1985). Concurrent validity of Leopold's maneuvers in determining fetal presentation and position. Journal of Nurse-Midwifery, 30(5), 280-284. (באנגלית)
הערות שוליים

↑  Hisham M. Mirghani, MRCOG, Howaida Khair, MRCOG, Baldreldeen Ahmed, “Leopold’s Maneuvers: How Common Is It In Our Daily Practice?”, Gynaecologia et perinatologia: journal for gynaecology, perinatology, reproductive medicine and ultrasonic diagnostics
↑  Barbara L. McFarlin, CNM, MS, Janet L. Engstrom, CNM, MS, PhD, Milo B. Sampson, MD, “Concurrent Validity of Leopold’s Maneuvers in Determining Fetal Presentation and Position”, Journal of Nurse-Midwifery
↑  Nahum GG, "Predicting fetal weight. Are Leopold's maneuvers still worth teachip0ppng to medical students and house staff?", J Reprod Med.
↑  Tell Noor, Omuso Inara MD, Hunter Krystal MBA, Khandelwal Meena MD, “Accuracy of Leopold’s Maneuver Compared to Ultrasound in Estimating Fetal Birth Weight”, Obstetrics & Gynecology
↑  Vincent JL., Hall J.B. (ע), Encyclopedia of Intensive Care Medicine, Berlin, Heidelberg: Springer, 2012
↑  Audrey Merriam, Matthew Hoffman, Anthony Sciscione, Siobhan McCarty, “The Impact of maternal BMI on the measurement of estimated fetal weight (EFW) by Leopold’s Maneuver at full term gestation”, American Journal of Obstetrics and Gynecology
↑  "Pregnancy - antenatal checks of your baby", Better Health Channel (ארכיון)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.